CELEX: 62009TN0006
Language: fi
Date: 2009-01-12 00:00:00
Title: Asia T-6/09: Kanne 12.1.2009 — Hansen v. komissio

21.3.2009   
            
            
               FI
            
            
               Euroopan unionin virallinen lehti
            
            
               C 69/45
            
         Kanne 12.1.2009 — Hansen v. komissio
   (Asia T-6/09)
   (2009/C 69/100)
   Oikeudenkäyntikieli: englanti
   Asianosaiset
   
      Kantaja: Bent Hansen (Aarslev, Tanska) (edustaja: asianajaja I. Anderson)
   
      Vastaaja: Euroopan yhteisöjen komissio
   Vaatimukset
   
               —
            
            
               Komissio on velvoitettava maksamaan kantajalle 800 000 euron määrä tai muu vastaava määrä, jonka yhteisöjen tuomioistuin katsoo kohtuulliseksi ja oikeudenmukaiseksi korvaukseksi vakavasta terveyden heikentymisestä johtuvista menneistä, nykyisistä ja tulevista kärsimyksistä ja elämänilon vähentymisestä, jotka ovat seurausta komission yllättävästä ja laittomasta kieltäytymisestä panemasta direktiivin 96/26 mukaista lääketieteellistä tarkkailua täytäntöön säteilyyn liittyvien sairauksien ja olosuhteiden osalta entisten Thulen työntekijöiden tapauksessa
            
         
               —
            
            
               komissio on velvoitettava maksamaan kantajalle tai lääkinnällistä hoitoa tarjoavalle taholle kantajan heikentyneen terveyden hoitamisesta ja lääkkeistä aiheutuvat tulevat kulut, joihin edellisessä vaatimuksessa on viitattu ja joista tämä ei saa korvausta jäsenvaltionsa julkisen terveydenhoitojärjestelmän kautta
            
         
               —
            
            
               komissio on velvoitettava korvaamaan kohtuulliset oikeudenkäyntikulut ja kantajalle käsiteltävänä olevasta kanteesta aiheutuneet muut kulut.
            
         Oikeudelliset perusteet ja pääasialliset perustelut
   Kantaja vaatii käsiteltävänä olevassa asiassa vahingonkorvausta sopimuksen ulkopuolisen vastuun perusteella vahingoista, jotka hän väittää kärsineensä sen vuoksi, että komissio on väitetysti kieltäytynyt noudattamasta Euroopan parlamentin päätöslauselmaa (1) ja velvoittamasta Tanskaa soveltamaan perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 13.5.1996 annetun neuvoston direktiivin 96/29/Euratom (2) säännöksiä Thulessa Grönlannissa tapahtuneessa ydinonnettomuudessa mukana olleisiin työntekijöihin, mukaan lukien kantajaan.
   
      (1)  Euroopan parlamentin mietintö vuonna 1968 Thulessa tapahtuneen maahansyöksyn kansanterveydellisistä seurauksista (vetoomus N:o 720/2002) (2006/2012(INI)).
   
      (2)  EYVL L 159, s. 1.